میرنشینی ھۆت ڕیڤەر

میرنشینی ھۆت ڕیڤر () وردەوڵاتێکی بچووکە لە ڕۆژاوای ئوسترالیا کە لەلایەن شازادە لیۆنار جۆرج کاسلی لە ٢١ی نیسانی ١٩٧٠ سەربەخۆیی ڕاگەیاندووە و لە ٣ی ئابی ٢٠٢٠ ھەڵوەشایەوە. میرنشینەکە دەکەوێتە دووری ٥١٧ کم (٣٥٤ میل) لە باکووری پێرس، نزیک شارۆچکەی نۆرسامپتۆن لە ویلایەتی ڕۆژاوای ئوسترالیا. ڕووبەرەکەی ٧٥ کیلۆمەتر چوارگۆشە بوو، ئەمەش وای کردووە لە چەند وڵاتێکی دانپێدانراو گەورەتر بێت.Casley v Commissioner of Taxation [2007] HCATrans 590; Casley v Deputy Commissioner of Taxation [2017] WASCA 196, [8]. و لەڕووی دانپێدانانەوە نە لە نەتەوە یەکگرتووەکان و نە لە ئوسترالیا و کۆمۆنوێڵتی نەتەوەکان دانیپێدانەنراوە.  ھەرچەندە ڕەگەزنامەی بۆ ھاووڵاتیان دەردەکرد، بەڵام لە ھەمان کاتدا ڕەگەزنامەکەی لە ھیچ وڵاتێک کاری نەدەکرد، بەو پێیەی لە ھیچ ئاستێکی نێونەتەوەیی و تەنانەت ناوخۆییدا دانپێدانانی نەبوو، شازادە لیۆناریش داوای دانپێدانانی نێونەتەوەیی دەکرد بۆ ناوچەکە، بەڵام دانپێدانەنرا. و ئوسترالیا بە ھیچ شێوەیەک دان بە میرنیشی ھۆت ڕیڤەردا نەنا و دەیگووت کە ھیچ کام لە بەڵگەنامەکانی یاسایی نەبوون.

 سەرچاوەکان 

پۆل:دامەزراوەکانی ١٩٧٠ لە ئوسترالیا
پۆل:مید وێست (ئوسترالیای ڕۆژاوا)
پۆل:پاشایەتی لە ئوسترالیا
پۆل:ویلایەتەکان و مەڵبەندەکان، دامەزرانی ١٩٧٠